Diari Oficial de la Generalitat Valenciana


Sumari del DOGV 2074, del 23-07-1993 (1993/828748)

RESOLUCIÓ de 26 de maig de 1993, del Secretari General de la Conselleria de Cultura, Educació i Ciència, per la qual acorda la classificació i la inscripció en el registre de fundacions de la Fundació Mercedes Massi López.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2074

Data del DOGV
:   23-07-1993

Secció del DOGV
:   ALTRES DISPOSICIONS

Número del document
:   1993/828748


Data del document
:   26-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 26 de maig de 1993, del Secretari General de la Conselleria de Cultura, Educació i Ciència, per la qual acorda la classificació i la inscripció en el registre de fundacions de la Fundación Mercedes Massí López.  
Vist l'expedient incoat a instància de la Sra. Mercedes Massí López, Presidenta de la Fundación Mercedes Massí López,  
Fets  
1. La Sra. Mercedes Massí López va manifestar expressament la voluntat de constituir una fundació cultural privada sota la denominació de Fundación Mercedes Massí López, segons consta en l?escriptura pública de constitució d'aquesta entitat, autoritzada pel notari del col·legi de València, el Sr. Francisco Llovera Iriarte.  
2. La finalitat de la fundació, segons els estatuts, és l'ajuda, el foment i la promoció de la música i la resta de belles arts, mitjançant beques, premis, ajudes, etc., a artistes i estudiants de belles arts, espanyols, que residesquen a la Comunitat Valenciana, en la modalitat, nombre de convocatòries i quantia que decidesquen els patrons.  
3. La dotació inicial de la fundació, segons consta en la clàusula II de la carta fundacional, és d'un milió cinc mil pessetes, dipositades en el Banco Popular Español, agència urbana núm. 4, de València, en el compte núm. 70-8959-11, oberta a nom de la fundació.  
4. El govern de la fundació, de conformitat amb la clàusula V, estarà a càrrec d'un patronat, integrat per les persones següents i en els càrrecs que així mateix designa:  
- Presidenta: Sra. Mercedes Massí López.  
- Vice-president: Sr. Rafael Hernández de Andrés.  
- Secretari: Sra. María- Amparo Padilla Martínez.  
- Tresorer: Sr. José Estruch Olcina.  
- Vocals: Sr. Salvador Seguí Pérez, Sra. María- Rosa Gil Bosque, Sr. Alejandro Jiménez Jérico i Sr. Benito Alvarez López.  
Tots ells han acceptat els seus càrrecs, de caràcter gratuït.  
5. La resta de l'articulat estatutari regula les altres qüestions que el text reglamentari conté: organització i atribució dels òrgans de govern, obligació de retre comptes al protectorat i previsió per al cas d'extinció de la fundació.  
Consideracions jurídiques  
1. La Constitució Espanyola recull en el títol I, capítol II, secció II, article 34, el dret de fundació per a fins d'interés general.  
2. L'article 1.1 del reglament de 21 de juliol de 1972 (BOE de 30 d'octubre), diu que tindran caràcter de fundacions culturals privades aquells patrimonis autònoms destinats primordialment pels seus fundadors a l?educació, la investigació científica i tècnica i administrats sense finalitat lucrativa per les persones a qui en correspon el govern, circumstàncies totes elles que concorren en aquest cas.  
3. La carta fundacional i els estatuts continguts en l?escriptura pública de 2 d'abril 1993 reuneixen els requisits bàsics de l'article 1r del reglament de 21 de juliol de 1972, i les prescripcions dels articles 6è, 7è i 84 del text per la qual cosa la Fundación Mercedes Massí López pot ser reconeguda d'interés públic i classificar-se com de finançament, per la. finalitat que persegueix segons l'article 5é dels estatuts.  
4. L'expedient ha estat tramitat mitjançant el Servei de Fundacions de la Conselleria de Cultura, Educació i Ciència, i aquesta és la competent per a resoldre aquest expedient en virtut de les atribucions que té conferides pels decrets de la Presidència de la Generalitat Valenciana 108/1983, de 15 de setembre (DOGV de 15 de setembre); 171/1983, de 29 de desembre (DOGV de 29 de desembre), i 4/1986, de 27 de febrer, (DOGV de 17 de març), en relació, respectivament, amb els reials decrets 2093/1983, de 28 de juliol (DOGV de 15 de setembre); 3066/1983, de 13 d'octubre (DOGV de 29 de desembre), i 2633/1085, de 20 de novembre (BOE de 21 de gener de 1986).  
Vista la Constitució vigent; el Reglament de les Fundacions Culturals Privades, de 21 de juliol, i d'altres disposicions d'aplicació general i pertinent, i fent ús de les facultats delegades per l?Ordre de 7 d'octubre de 1987, de la Conselleria de Cultura, Educació i Ciència (DOGV de 3 de novembre), resolc:  
Primer  
Reconèixer, classificar i inscriure com a fundació cultural privada de finançament la denominada Fundación Mercedes Massí López, amb domicili a València, carrer de Sueca, 50.  
Segon  
Aprovar els èstatuts amb data 2 d'abril de 1993, pels quals s'ha de regir aquesta.  
Tercer  
Aprovar el nomenament del primer patronat segons figura en l'escriptura de constitució havent estat acceptats els càrrecs de caràcter gratuït, en la forma reglamentària.  
Contra aquesta resolució, que posa fi a la via administrativa, es podrà interposar recurs contenciós administratiu davant la sala contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació.  
Per a la interposició del recurs esmentat serà requisit imprescindible que amb caràcter previ el recurrent en comunique a aquest òrgan la interposició.  
Tot això de conformitat amb el que preveuen l'article 58 de la Llei de Règim Jurídic de les Administracions Públiques i del Procediment Administratiu Comú i l'article 110.3 de la Llei 30/1992, de 26 de novembre, sense perjudici que puga exercir qualsevol altre recurs que estime oportú.  
València, 26 de maig de 1993.- El Secretari General: Antoni Sarrià i Morell.